मैं समझ सकती हूं कि आपको थोड़ा अजीब लग रहा होगा, क्योंकि आप आज तक कभी किसी गायनाकोलॉजिस्ट (gynecologist) से नहीं मिली हैं, पर इसके लिए आपको ज़्यादा संकोच करने की ज़रूरत नहीं. आमतौर पर ज़्यादातर कपल्स शादी से पहले काउंसलिंग के लिए गायनाकोलॉजिस्ट से मिलते हैं. उनसे मिलकर आप गर्भनिरोध के ऑप्शन्स के बारे में जानकारी व सलाह ले सकती हैं. इसके अलावा आप उनसे फैमिली प्लानिंग या उससे जुड़ी अपनी ग़लतफ़हमियां दूर कर सकती हैं. प्रेग्नेंसी से जुड़े किसी अन्य विषय पर भी आप गायनाकोलॉजिस्ट से सलाह ले सकती हैं.